Къарачай автоном область

Къарачай автоном область (1936 джылгъа дери болгъан орфографияда — Qaracaj avtonom oвlast, ) — СССР-де 1926—1943 джыллада болгъан административ биримди.

Ара шахары — Микоян-шахар (бюгюннгю Къарачай шахар) болгъанды.

 Тарихи 

Область, 26 апрель 1926 джыл Къарачай-Черкес автоном областны Къарачай автоном область бла Черкес миллет округга (1928 джылдан — Черкес автоном область) бёлюннген сагъатында Шимал-Кавказ крайны къурамында къуралгъанды.

13 март 1937 джылдан область, Орджоникидзевский крайны къурамына киреди, 12 январь 1943 джылдан — Ставрополь крайны къурамында.

Къарачайлыланы Орта Азия бла Къазахстаннга кёчюрюуню эсебинде Къарачай автоном область 1943 джылны 12 октябрында къурутулгъанды. Областны джерлери Ставрополь край бла Черкес автоном областны арасында юлешилиннгендиле, Микоян бла Учкулан районладан къуралгъан Клухор район а уа Гюрджю ССР-ге берилгенди.

Къарачайлыла ызларына къайтхандан сора джангыдан Къарачай-Черкес автоном область къуралгъанды.

 Административ бёлюнюую 
1 январь 1941 джылда халгъа кёре областны къурамына 1 шахар бла (Микоян-Шахар) 6 район киргенди:
 Зеленчук район — Зеленчук стансе
 Гитче Къарачай район — Нарсана (административ аралыгъы болгъанлыгъына, районну къурамына кирмегенди)
 Микоян район — Коста Хетагуров атлы эл
 Преграда район — Преградна стансе
 Джёгетей Аягъы район — Джёгетей Аягъы стансе
 Учкулан район — Учкулан эл

 Халкъы 
1926 джылгъы бютеусоюз халкъ санаугъа кёре областда 64 613 адам джашагъанды.

1939 джылгъы бютеусоюз халкъ санаугъа кёре областда 150 303 адам джашагъанды (аны ичинде: шахарчыла — 10 713 адам, элчиле — 139 590 адам). Миллет къурамы былай болгъанды:
 Миллет  Саны  Юлюшю, % Къарачайлыла 70 301 46,8 Оруслула 64 596 43,0 Абазалыла 3 893 2,6 Тегейлиле 3 578 2,4 Украинлиле 2 297 1,5 Къабартылыла 1 154 0,8 Ногъайлыла 713 0,5 Грекле 623 0,4 Адыгейлиле (черкеслиле) 505 0,3

 Дагъыда къарагъыз 
 Къарачай-Черкесия

 Белгиле 

Категория:РСФСР-ни автоном областлары
Категория:Къарачай-Черкесияны тарихи